Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 337/15/8806	Košice, 16.7.2015
EEČ : 2-65-151-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 402,25 € 
b.	Peňažná suma určená na všeobecne prospešné účely: 17,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-508/TU-KS-2015.
v dobe od 11. 08. 2014 do 10. 02. 2015 v obývanom bloku na Školskej ulici č. 292/13 v obci XXXXX, okres XXXXX - okolie, v byte na prízemí bez platenia odoberala elektrinu tým spôsobom, že zo stúpačkovej svorkovnici bola napojená elektroinštalácia bytu vodičom CY 2,5 mm bez určeného meradla - elektromera, a bez riadne uzavretej zmluvy o pripojení, čím týmto neoprávneným odberom elektrickej energie spôsobila spoločnosti Východoslovenská distribučná a. s. XXXXX, Mlynská 31, škodu vo výške 402,25 €,

Odôvodnenie: 

	Uznesením Obvodného oddelenia PZ XXXXX  zo dňa 21. 05. 2015  pod sp. zn. ČVS:ORP-508/TU-KS-2015 ako obvinenú trestne stíha XXXXX pre prečin krádeže podľa § 212 ods. 2 písm. e/ Trestného zákona, za to, že

v dobe od 11. 08. 2014 do 10. 02. 2015 v obývanom bloku na Školskej ulici č. 292/13 v obci XXXXX, okres XXXXX - okolie, v byte na prízemí bez platenia odoberala elektrinu tým spôsobom, že zo stúpačkovej svorkovnici bola napojená elektroinštalácia bytu vodičom CY 2,5 mm bez určeného meradla - elektromera, a bez riadne uzavretej zmluvy o pripojení, čím týmto neoprávneným odberom elektrickej energie spôsobila spoločnosti Východoslovenská distribučná a. s. XXXXX, Mlynská 31, škodu vo výške 402,25 €.

Preskúmaním vyšetrovacieho spisu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného zákona.

Obvinená XXXXX a poškodený Východoslovenská distribučná a. s., v zast. XXXXX dňa 10. 07. 2015  za prítomnosti probačného a mediačného úradníka Okresného súdu XXXXX - okolie uzavreli dohodu o zmieri, v rámci ktorej poškodený nežiada od obvinenej náhradu škody, pretože táto škoda už bola uhradená. 

Obvinená slobodne a vážne, zrozumiteľne a určito vyhlásila, že spôsobila skutok, za ktorý je stíhaná, svoje konanie oľutovala. Poškodený prehlásil, že týmto boli jeho nároky voči obvinenej v celku uspokojené.

Dňa 10. 07. 2015 obvinená zložila na účet Okresnej prokuratúry XXXXX - okolie č. 7000194644 peňažnú sumu vo výške 17 €, určenú na všeobecne prospešné účely - na pomoc poškodeným trestnými činmi.

Táto suma je primeraná závažnosti spôsobeného prečinu.

Obvinená a poškodený s takýmto spôsobom vybavenia veci vyslovili súhlas.

Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, so zreteľom na doterajší život obvinenej a na jej osobné a majetkové pomery som dospel k záveru, že takýto spôsob vybavenia veci bude mať na obvinenú pozitívny vplyv.

	Preto bolo nutné rozhodnúť tak, ako je to uvedené vo výrokovej časti toho uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor